stanford-oval/wikipedia huggingface dataset:
Ourvision

Ourvision on kulttuurikeskus Caisan järjestämä laulukilpailu Suomen ulkopuolelta kotoisin oleville laulajille ja yhtyeille. Jos kilpailuun osallistuva on syntynyt Suomessa, ainakin toisen hänen vanhemmistaan täytyy olla ulkomailta kotoisin. Ammattimuusikot eivät saa osallistua kilpailuun.
Kilpailu järjestettiin ensimmäistä kertaa vuonna 2007, ja sen voitti libanonilaissyntyinen Samantha Sayegh. Vuoden 2008 kilpailun voitti 18-vuotias moldovalainen Iolanta Savva. Savva sai palkinnoksi 2500 euroa ja levytyssopimuksen; vuoden 2009 kilpailun palkintosumma on kohotettu 7000 euroon.
Kilpailuun osallistuvat on aluksi jaettu maantieteellisiin ryhmiin: Aasiaan (ja Oseaniaan), Afrikkaan, Amerikkaan, Lähi-itään ja Eurooppaan. Jokaisesta ryhmästä kaksi osallistujaa pääsee laulamaan finaaliin.
Vuoden 2008 finaali järjestettiin Finlandia-talossa, ja sitä oli katsomassa 1 600 henkeä. Vuoden 2009 kisoihin osallistu 139 kilpailijaa, ja finaali järjestettiin 25. huhtikuuta 2009 Finlandia-talossa.
Voittajat

2007 - Samantha Sayegh (Libanon)
2008 - Iolanta "Lana" Savva (Moldova)
2009 - Lauluyhtye Suoralähetys (Romania)
Aiheesta muualla

Ourvision-kilpailun kotisivu
Néo Soúli

| Néo Soúli Νέο Σούλι |
| --- | --- |
 Néo Soúlin kaupunkia.
 Néo Soúli
 Koordinaatit: 41°5′34″N, 23°38′31″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Emmanouíl Pappás
Hallinto:  
 – Asutustyyppi:  kaupunki
 – Kallikrates-koodi:  1204010601
Väkiluku (2011):  2 399
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néo Soúli (kreik. Νέο Σούλι) on Kreikan kaupunki, joka kuuluu hallinnollisesti Emmanouíl Pappáksen kuntaan, Sérresin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Νέου Σουλίου, Dimotikí Koinótita Néou Soulíou). Kaupungin väkiluku on 2 399 (vuonna 2011).
Néo Soúlin pieni kaupunki sijaitsee noin kahdeksan kilometriä itään Sérresin kaupungista. Se on yksi seudun kylistä, joista käytetään perinteistä yhteisnimitystä Darnakochória (tai Ntarnakochória, Δαρνακοχώρια/Νταρνακοχώρια).
Néo Soúlin kaupunki.
Aiheesta muualla

Kuvia tai muita tiedostoja aiheesta Néo Soúli Wikimedia Commonsissa
Pervasiivinen peli

Pervasiivinen peli on tiukasti jokapäiväiseen elämäämme sidottu peli, jossa käytetään elinympäristön välineitä, asioita ja ihmisiä. Adjektiivi pervasiivinen tarkoittaa, että jokin on ympäristössä kaikkialle läpitunkeva tai joka puolelle levinnyt. Toisin sanoen pervasiiviset pelit leviävät jokapäiväiseen elämäämme hämärtäen todellisuuden ja pelimaailman rajoja. Näissä peleissä nykyteknologia sulautuu hienovaraisella tavalla osaksi peliä ja esimerkiksi matkapuhelin saattaa olla yksi tärkeimpiä pelin apuvälineitä.
Pervasiivisissa peleissä pelimaailma laajentuu pelien perinteisen taikapiirin ulkopuolelle. Pelin todellisesta maailmasta erottava taikapiiriraja muuttaa toiminnan sosiaalisia sääntöjä: Nyrkkeilykehässä lyöminen on sallittua ja shakkilaudalla hevoset syövät sotamiehiä. Taikapiirin sisäpuolella pelaaja on selkeästi pelimaailmassa, mutta ympyrän ulkopuolella reaalimaailmassa. Pervasiivisissa peleissä tämä raja hämärtyy niin sosiaalisessa, tilallisessa kuin ajallisessakin suhteessa. Monenlaisissa peleissä lautapeleistä verkkopeleihin ja larppeihin voi olla pervasiivisia piirteitä. Lähes kaikille pelityypeille yhteistä on ihmisen käyttämien jokapäiväisten teknologioiden hyödyntäminen pelissä. Useimmin tämä tarkoittaa matkapuhelinta ja bluetoothin tai infrapunan käyttöä, sekä internetiä. Myös  GPS-teknologia ja kannettavat kämmentietokoneet ovat suosittuja välineitä.
Pervasiivisten pelien suunnannäyttäjiä

Amerikkalainen  pelitutkija Jane McGonigal on jo vuosia tutkinut ja kehittänyt pervasiivisia pelejä. Hänen pelinsä käyttävät vaihtelevasti teknologiaa, joissakin peleissä sitä ei ole lainkaan ja toisissa esimerkiksi matkapuhelimella on suuri rooli. Suuressa osassa Avant Gamessa kehitetyissä peleissä yhteisön voima. Pelaajat luovat verkkoon esimerkiksi yhteisön, jossa keskustellaan pelistä, vihjeistä ja tehtävistä.
Euroopassa pervasiivisia pelejä on tutkinut erityisesti Euroopan unionin rahoittama pelitutkimusprojekti IPerG, joka suunnittelee ja testaa aktiivisesti eri tyylisiä pervasiivisia pelejä. He ovat kehitelleet muun muassa sosiaalisesti mukautuvia pelejä, joissa tutkitaan miten peli sulautuu normaaliin sosiaaliseen ympäristöön. Tärkeässä osassa ovat myös liveroolipelit, joiden tuottamaa pelikokemusta on merkittävästi laajennettu hyödyntäen kannettavaa teknologiaa kuten matkapuhelimia.
Pervasiivisten pelien haasteet

Koska pervasiivisissa peleissä pelaaminen tapahtuu monesti reaaliympäristössä, ovat pelin fyysiset rajat usein hyvin laajat. Tämä aiheuttaa päänvaivaa erityisesti pelin vetäjille. Pelaamisen tapahtuessa usein julkisissa tiloissa on tärkeää muistaa, että pelin säännöt ja pelaaminen eivät riko yhteiskunnan sääntöjä ja lakeja.  Keskustelua pervasiivisten pelien moraalista ja pelin oikeuksista käydään jatkuvasti.   Kritiikin tekee aiheelliseksi erityisesti se, että peliin sotketaan usein ihmisiä pelin ulkopuolelta, jotka eivät tiedä pelistä mitään. Onkin tärkeää pohtia kuinka pitkälle näitä ulkopuolisia voidaan ottaa peliin mukaan ja mitä haittaa siitä heille voi olla.
Aiheesta muualla

Avant Game (englanniksi)
IPerG (Arkistoitu – Internet Archive) (englanniksi)
I Love Bees (Arkistoitu – Internet Archive) (englanniksi)
Pervasive Games -kirjan blogi (englanniksi)
Nuseir Yassin

| Nuseir Yassin |
| --- | --- |

Henkilötiedot
Muut nimet:  Nas Daily
Syntynyt: 9. helmikuuta 1992 Arraba, Israel
Kansalaisuus:  israelilainen saintkittsnevisläinen
Ammatti:  Vloggaaja ja yrittäjä
Puoliso:  Alyne Tamir (2017–2023)
Muut tiedot
Aktiivisena:  2013-
Koulutus: Harvardin yliopisto
Järjestö:  Nas Daily
Aiheesta muualla
Kotisivu
Nuseir Yassin (arab. نصير ياسين‎, Nuṣayr Yāsīn, hepr. ‏נוסייר יאסין‎, Nuseyr Yasin; s. 9. helmikuuta 1992 Arraba, Israel) on israelilainen vloggaaja ja yrittäjä, etnisyydeltään arabi, joka tunnetaa nimellä Nas Daily Youtube-, Tiktok-, Facebook- ja Instagram-tileillään. Nas Dailyn YouTube-kanavalla on melkein 13 miljoonaa tilaajaa, TikTok-tilillä 7 miljoonaa seuraajaa ja Facebook-tilillä 22 miljoonaa seuraajaa. Nas Daily on myös Yassinin perustama kansainvälinen yritys ja yhteisö. Yassin tunnetaan minuutin pituisista videoistaan, joita hän on tehnyt joka päivä yli tuhannen päivän ajan. Hänen videonsa ovat pääasiassa tieto videoita, jotka liittyvät esimerkiksi historiaan, maantietoon, tieteeseen ja ympäristöön. Vuonna 2020 Yassin perusti Nas Academyn, videontekijöiden koulun, ja Nas Studiosin, videotuotantostudion. Hän on julkaissut myös sarjan podcasteja.
Lapsuus ja nuoruus

Vuonna 1992 Yassin syntyi Arrabassa Israelissa arabimuslimiperheeseen. Yassinilla on Israelin sekä Saint Kitts ja Nevisn kansalaisuudet. Yassin on kutsunut itseään palestiinalaisisraelilaiseksi. Hän on toinen neljästä lapsesta; hänen äitinsä on opettaja ja hänen isänsä on psykologi. Yassinin äidinkieli on arabia; hän puhuu myös englantia ja hieman hepreaa. Vaikka hänet kasvatettiin muslimiksi, hän on sittemmin lopettanut islamin harjoittamisen ja on kertonut olevansa ”ei-uskonnollinen muslimi”. Yassin haki 19-vuotiaana Harvardin yliopistoon Yhdysvaltoihin. Hän valmistui kauppatieteiden maisteriksi vuonna 2014, sivuaineenaan tietojenkäsittelytiede.
Yksityiselämä

Yassin osti Saint Kitts ja Nevisin kansalaisuuden, koska Israelin passilla ei päässyt matkustamaan eräisiin maihin, joihin Yassin halusi matkustaa.
Yassinilla oli amerikanisraelilainen tyttöystävä Alyne Tamir. He olivat yhdessä kuusi vuotta ja erosivat sovussa vuonna 2023. Yassin ja Tamir ovat edelleen hyviä ystäviä ja he tekevät välillä töitä yhdessä.
Yassin asuu nykyään Dubaissa.
Oleg Golovanov

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Kultaa | Rooma 1960 | perämiehetön kaksikko |  |
Oleg Sergejevitš Golovanov (ven. Олег Сергеевич Голованов; 17. joulukuuta 1934 Leningrad – 24. toukokuuta 2019) oli Neuvostoliittoa edustanut soutaja ja olympiavoittaja. Hän voitti perämiehettömissä kaksikoissa olympiakultaa Valentin Boreikon kanssa Rooman kesäolympialaisissa 1960. Golovanov ja Boreiko saavuttivat lisäksi hopeaa Euroopan-mestaruuskilpailuissa vuonna 1959 ja maailmanmestaruuskilpailuissa 1962. He osallistuivat vielä Tokion kesäolympialaisiin 1964 mutta eivät edenneet siellä finaaliin.
Urheilu-uransa lopetettuaan Golovanov toimi valmentajana Leningradissa. Hän oli muun muassa Moskovan kesäolympialaisissa 1980 Neuvostoliiton soutujoukkueen valmentaja.
Orlando finto pazzo

Orlando finto pazzo on Antonio Vivaldin säveltämä ooppera, joka kantaesitettiin Venetsian Teatro San Angelossa syksyllä 1714. Teokseen laati libreton Grazio Braccioli. Sen kantaesityksessä nimiroolin tulkitsi Anton Francesco Carli; muissa rooleissa esiintyivät Margherita Gualandi, Andrea Pacini, Francesco Natali, Elisabetta Denzio ja Anna Maria Fabbri.
Syksyllä 1713 Teatro San Angelossa oli esitetty niin ikään Grazio Bracciolin librettoon sävelletty Giovanni Alberto Ristorin ooppera Orlando furioso, jonka saavuttaman menestyksen innoittamana teatteri tilasi Bracciolilta toisen saman teeman pohjalta laaditun libreton. Vivaldin ooppera ei kuitenkaan saavuttanut Ristorin teokseen verrattavaa menestystä, joten siihen täytyi tehdä muutoksia. Joidenkin lähteiden mukaan Vivaldin ooppera korvattiinkin suhteellisen epäonnistumisen jälkeen uusilla Ristorin oopperan esityksillä.
Opus 111 -levymerkki julkaisi Orlando finto pazzo -oopperasta levytyksen, jossa Academia Montis Regalisin orkesteria johti kapellimestari Alessandro de Marchi ja teoksen nimiroolissa lauloi basso Antonio Abete. Levytys arvosteltiin Gramophone-lehdessä syyskuussa 2004.
Orgazmo – seksin supersankari

| Orgazmo – seksin supersankari> Orgazmo |
| --- | --- |

Ohjaaja:  Trey Parker
Käsikirjoittaja:  Trey Parker
Tuottaja:  Matt Stone Jason McHugh Fran Rubel Kuzui
Säveltäjä:  Paul Robb
Leikkaaja:  Trey Parker
Pääosat:   Dian Bachar  Michael Dean Jacobs  Robyn Lynne  Trey Parker 
Valmistustiedot
Valmistusmaa:  Yhdysvallat
Tuotantoyhtiö:   Kuzui Enterprises  MDP Worldwide 
Levittäjä:  Rogue (käännä suomeksi) Netflix Fandango at Home (käännä suomeksi)
Ensi-ilta:  1997
Kesto:  91 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Orgazmo – seksin supersankari (Orgazmo) on vuonna 1997 ilmestynyt komediaelokuva. Elokuvan ovat käsikirjoittaneet animaatiosarja South Parkin luojat Trey Parker ja Matt Stone, joista Parker myös ohjasi elokuvan.
Aiheesta muualla

Orgazmo – seksin supersankari Elonet.
Orgazmo – seksin supersankari Internet Movie Databasessa (englanniksi)
Orgazmo – seksin supersankari AllMoviessa. (englanniksi)
Oldham

| Oldham |
| --- | --- |
 Ilmakuva Oldhamin keskustasta
 vaakuna
 Oldhamin sijainti Englannissa ja Suur-Manchesterissa.
 Koordinaatit: 53°33′N, 2°7′W 
Valtio:  Yhdistynyt kuningaskunta
Osa:  Englanti
Hallintoalue:  Luoteis-Englanti
Kreivikunta:  Suur-Manchester
Hallinto:  
 – Hallinnon tyyppi:  Metropolihallintopiiri
Piirivaltuusto:  60 paikkaa
Pinta-ala:  
 – Kokonaispinta-ala:  16,9 km²
 – Metropolialue:  142 km²
Väkiluku (2017):  105 402
 – Väestötiheys:  6 237 as./km²
 – Metropolialue:  233 759
 – Väestötiheys metropolialue:  1 646 as./km²
 
 www.oldham.gov.uk 
Infobox OKVirheellinen NIMI-arvo: 
Oldham on noin 105 000 asukkaan kaupunki ja 234 000 asukkaan metropolihallintopiiri (metropolitan borough) Suur-Manchesterin metropolikreivikunnassa Luoteis-Englannissa. Se sijaitsee Penniinien länsireunalla lähellä Medlockjoen alkulähdettä, Manchesterista koilliseen. Hallintopiiri on edelleen enimmäkseen maaseutua. Kaupungin nimi on peräisin Oldhamin suvulta, joka asui keskiajalla Werneth Hallissa.
Oldham oli 1800-luvulle asti maaseutukaupunki, joka sai vaurautensa villasta. Teollinen vallankumous toi seudulle vaurautta ja työpaikkoja; huippukaudellaan Oldham oli maailman johtava puuvillankehräyskaupunki. Siellä on ollut myös hiilikaivoksia, jotka kuitenkin ehtyivät jo ennen tekstiiliteollisuuden hiipumista. Toukokuussa 2001 kaupungissa oli rasistissävytteisiä mellakoita, joissa loukkaantui 20 ihmistä.
Aiheesta muualla

Kuvia tai muita tiedostoja aiheesta Oldham Wikimedia Commonsissa
Pure Satanic Blasphemy

| Pure Satanic Blasphemy Funeris Nocturnum |
| --- | --- | --- |

Studioalbumin tiedot
 Julkaistu: 21. marraskuuta 2000
 Tyylilaji: melodinen black metal
 Kesto: 42.02
 Levy-yhtiö: Woodcut Records
Funeris Nocturnumin muut julkaisut
| Slay and Burn (demo) 1999 | Pure Satanic Blasphemy 2000 | From the Aspect of Darkly Illuminated 2001 |
Pure Satanic Blasphemy on suomalaisen melodisen black metalin yhtyeen Funeris Nocturnumin ensimmäinen studioalbumi. Se on julkaistu vuonna 2000 levymerkillä Woodcut Records.
Kappaleet

Burying the Last Breath of Christianity – 4.31
Damnation of INRI – 2.52
Withering Life – 4.27
Slay and Burn – 4.22
Pure Satanic Blasphemy – 5.54
Kuolontoive – 3.55
Seitsemäs portti – 5.12
Three Steps Closer to the Truth – 5.34
The August Hammer of Satan – 5.15
Kokoonpano

Torment – laulu
Grimort (Riku Vallisto) – kitara
Nergal (Simo Rahikainen) – kitara
Horgath – basso
Draco – rummut
Ruho – kosketinsoitin
Aiheesta muualla

Albumi Pure Satanic Blasphemy Encyclopaedia Metallum -sivustolla (englanniksi)
Pure Satanic Blasphemy discogs.com -sivustolla
Nummelan koulu

| Nummelan koulu |
| --- | --- |
 Nummelan koulu.
Sijainti:  Väinämöisentie 9 Nummela, Vihti
Tyyppi:  peruskoulu
Rehtori:  Jori Lilja
Luokat:  1–6
Verkkosivut
Nummelan koulu on Vihdissä Nummelan keskustassa sijaitseva peruskoulu. Koulun pihapiirissä on koulun nykyinen rakennus, sekä vanha ns. kivikoulu, jossa toimii muun muassa ruotsinkielinen Nummela skola. Koulun rehtorina toimii Jori Lilja.
Liikuntatilat

Nummelan koulun liikuntatilat mahdollistavat muun muassa palloilulajien ja voimistelun harrastamisen. Liikuntasalin kokonaispinta-ala on 334 m². Nummelan koulun läheisyydessä on Väinämöisen hiekkakenttä, joka toimii talvisin luistelukenttänä.
Aiheesta muualla

Nummelan kansakoulu, kivikoulu
Orlando Romero Cabrera

Orlando Romero Cabrera (s. 21. joulukuuta 1933) on uruguaylainen roomalaiskatolinen piispa. Hänet vihittiin papiksi 15. joulukuuta 1957 ja nimitettiin Montevideon arkkihiippakunnan vihkipiispaksi sekä Gubalianan titulaaripiispaksi 26. toukokuuta 1986. Piispaksi vihkiminen seurasi 13. heinäkuuta. Pääkonsekraattorina toimi José Gottardi Cristelli, jota avustivat Raúl Horacio Scarrone Carrero ja Pablo Jaime Galimberti di Vietri.
Romero Cabrera sai 25. lokakuuta 1994 nimityksen Canelonesin hiippakunnan piispaksi, jona hän toimi, kunnes jäi eläkkeelle 23. helmikuuta 2010.
Pitäjänmäki

| Pitäjänmäki> Sockenbacka |
| --- | --- |
 Kaupungin kartta, jossa Pitäjänmäki korostettuna.  Helsingin kaupunginosat
Kaupunki:  Helsinki
Suurpiiri:  Läntinen suurpiiri
Kaupunginosa nro:  46
Pinta-ala:  6,68 km² 
Väkiluku:  18 016  (2017)
Väestötiheys:  2697 as./km²
Osa-alueet:  Tali, Pajamäki, Pitäjänmäen yritysalue, Marttila, Reimarla, Konala
Postinumero(t):  00360 (Pajamäki), 00370 (Marttila ja Reimarla), 00380 (Pitäjänmäen yritysalue ja Tali), 00390 (Muonamiehentien ympäristö)
Lähialueet:  Talinranta, Munkkivuori, Etelä-Haaga, Lassila, Malminkartano, Kannelmäki, Leppävaara
Pitäjänmäen tornitalo (ent. SysOpen Tower ja Digia Tower) Pitäjänmäellä
Martelan toimistorakennus Pitäjänmäellä
Pitäjänmäki (ruots. Sockenbacka) on kaupunginosa ja peruspiiri Helsingin luoteisosassa Espoon rajan tuntumassa. Alueeseen kuuluvat osa-alueina Tali, Pajamäki, Pitäjänmäen yritysalue, Reimarla ja Marttila. Myös pohjoispuolella sijaitseva Konala kuuluu Pitäjänmäen peruspiiriin, mutta muodostaa oman kaupunginosansa. Pitäjänmäen naapureina ovat Kaarelan ja Haagan peruspiirit alueen itäpuolella, Munkkiniemen peruspiiri etelässä sekä Leppävaara lännessä Espoon  puolella.
Pitäjänmäellä asuu 16 565 (2012) ihmistä ja työpaikkoja alue tarjoaa 25 190 hengelle (2012). Alueella on satoja pieniä ja keskisuuria yrityksiä; lisäksi muutamalla suuryrityksellä on toimitiloja alueella. Piimäki on Pitäjänmäellä sijaitseva Suomen suurin[lähde? ] IT-alan työpaikkojen keskittymä.
Pitäjänmäellä sijaitsee Pitäjänmäen tukikoti, joka on tarkoitettu asunnottomille miehille.
Pitäjänmäki liitettiin Helsingin kaupunkiin vuonna 1946 suuressa alueliitoksessa. Sitä ennen se kuului Helsingin maalaiskuntaan (nyk. Vantaa), vuodesta 1908 taajaväkisenä yhdyskuntana.
Historia

Pitäjänmäki oli pitkään varsin maaseutumaista seutua. 1800-luvun jälkipuolella alueella oli muun muassa Kröckelin panimo sekä kestikievari. Talin kartanolla on pidemmälle juontava vaikutuksensa alueen historiaan. 1932 Talin kartanon maille avattiin Suomen vanhin edelleen toimiva täysimittainen golfkenttä.
Pitäjänmäen kautta kulki vanhastaan Turuntie, josta siellä erkani Nurmijärvelle johtanut tie (alkuosaltaan nykyinen Konalantie). Vauhtia alueen kehittymiselle antoi Pasila-Karjaa-rautatien rakentaminen, josta päätettiin 1897. Rautatie valmistui elokuussa 1902 ja säännöllinen liikenne alkoi 1. syyskuuta 1903. Asemarakennus saatiin 1904. Rautatien rakentamisen jälkeen alueen asukasluku alkoi nopeasti kasvaa, ja Pitäjänmäestä tuli taajaväkinen yhdyskunta vuonna 1908. Alueen väestö oli aluksi suurelta osin ruotsinkielistä. Pitäjänmäen rautatieasema oli vuosikymmenien ajan vilkas myös tavaraliikenteen asemana, mutta vuonna 1988 tavara-asema lakkautettiin. Rataosa Helsinki-Kirkkonummi, jolla Pitäjänmäki sijaitsee, sai sähköistyksen ensimmäisenä Suomessa tammikuussa 1969, Helsinki-Leppävaara-kaupunkirata otettiin käyttöön 2001.
Aluksi Pitäjänmäen rakennuskanta oli varsin omakotitalovoittoista. Ensimmäinen ja pitkään ainoa varsinainen kerrostalo rakennettiin aseman kupeeseen 1934.
Helsingin maalaiskunnasta Pitäjänmäki liitettiin Helsinkiin suuressa alueliitoksessa 1946. Tämän jälkeen kaupunginosa alkoi vähitellen kasvaa: 1940- ja 1950-luvulla sekä 1960-luvun alussa rakennettiin alueelle jo useita kerrostaloja lähinnä pääkatujen varteen sekä 1950-luvun lopulta lähtien myös Pajamäkeen.
Omakotitalojen määrä säilyi Pitäjänmäellä suurena 1970-luvun tehorakentamiseen saakka. Tällöin alueelle nousi useita korkeita kerrostaloryhmiä; tosin mittavimmat suunnitelmat jäivät toteutumatta.
Konalantien varrella sijaitsivat 1920-luvulta alkaen sekä ruotsin- että suomenkielinen koulu. Suomenkielinen kansakouluopetus Pitäjänmäellä alkoi vuokrahuvilassa vuonna 1923. Jo ensimmäisenä vuonna oli koulussa 80 oppilasta ja 1926 saatiin varsinainen koulutalo. Syksyllä 1954 otettiin käyttöön arkkitehti Aarno Hakasen suunnittelema 18 000 m3 18-luokkahuoneinen koulurakennus. Ala-asteen (entisen kansakoulun) lisäksi Pitäjänmäki sai oman yläasteen koulun 1991, sitä ennen konalalaiset ja pitäjänmäkeläiset kävivät yläasteen Munkkivuoressa. Uusi Strömbergin alue sai ala-asteensa 2000-luvun alussa.
Pitäjänmäelle rakennettiin kyläkirkko vuonna 1929. Pitäjänmäen uusi kirkko, jonka suunnittelivat arkkitehdit Olli ja Eija Saijonmaa, vihittiin käyttöön toukokuussa 1959. Omaksi seurakunnakseen Pitäjänmäki erkani Huopalahdesta 1966.
Oma terveysasema Pitäjänmäelle perustettiin 1980-luvun puolivälissä.
Historia > Teollisuushistoria

Pitäjänmäestä tuli 1900-luvun alkupuolella myös huomattava teollisuuskeskus. Ensimmäisenä varsinaisena teollisuuslaitoksena alueelle tuli Gottfrid Strömbergin tehdas, joka valmisti muun muassa sähkömoottoreita. Sittemmin 1930-luvulta alkaen tehdaslaitos laajeni huomattavasti, [lähde? ] ja on nykyisin osa kansainvälistä ABB-konsernia. Pitäjänmäen tehdas työllisti vuonna 2019 noin 1 300 henkilöä.
Teollisuusalue kasvoi voimakkaasti 1940-luvun lopulta alkaen. Alkuvuosikymmeninä alueella oli monenlaista teollisuutta ja myös useita lehtipainoja. Vuosina 1945–1981 Valimotie 13:ssa toimi sähkö- ja musiikkialan monialayritys Pohjoismainen Sähkö Oy. Vuonna 1977 rakennettiin Höyläämötie 16:een Finnlevyn äänitysstudio, joka toimi vuoteen 1990 asti. Audiovox Recordsin äänitysstudio sijaitsi 1989–1999 Höyläämötie 8:ssa.
1980-luvulta alkaen alue on muuttunut yhä enemmän toimistovaltaiseksi teollisuusrakennusten korvautuessa toimistorakennuksilla. IT-alan yrityksistä alueella toimii nykyisin muun muassa CGI ja Fujitsu. Myös Telia on rakentanut 2016 alkaen alueelle "Suomen suurinta" datakeskusta, joka valmistuu 2018. ABB:llä, Halvalla ja Teknos Oy:llä on alueella perinteisempää teollisuustoimintaa. Stockmannin pääkonttori on sijainnut alueella 1950-luvulta lähtien. Stockmann Auto 2006 asti, sittemmin Veho sijaitsivat Kutomotie 1:ssä vuoteen 2016 asti.
Oppilaitoksista Amiedulla (ent. Ammatti-instituutti) on teollisuusalueella vuonna 1995 rakennettu toimitalo. Myös Sibelius-Akatemia (kansanmusiikin ja jazzmusiikin osastot) on toiminut siellä 1990-luvun alkupuolelta. Valiolla on muun muassa pääkonttori, mehutehdas ja lähettämö Pitäjänmäellä, meijeritoiminta on siirretty muualle, Hartwallin pääkonttori on sijainnut alueella vuodesta 2004. Teollisuusalue on muuttumassa entistä toimistovaltaisemmaksi, ja alueen eteläosaan Pitäjänmäentien eteläpuolelle rakennetaan asuntoja myös entisiin teollisuusrakennuksiin.
Toimistojen ja suurteollisuuden lisäksi myös pienteollisuutta on melko paljon, lähinnä Espoon rajan tuntumassa. Tällä Takkatien pienteollisuusalueella toimii Arinatiellä muun muassa Finnvoxin levytysstudio sekä Cityvaraston pienvarastoja vuokraava toimipiste.
Osa-alueet

Pitäjänmäki jakautuu useampaan osa-alueeseen: Reimarla on sekoitus omakoti- ja kerrostaloasumista monelta eri vuosikymmeneltä, asukkaita 4 512 (1.1.2005). Marttilassa sijaitsevat toisen maailmansodan aikainen invalidikylä sekä sodan jälkeen rakennettu rintamamiestalojen alue, ja asukkaita on 379 (1.1.2005). Pajamäki on 1950-luvun lopulla rakennettu 1 823 asukkaan (1.1.2005) kerrostaloalue.
Pitäjänmäen yritysalueella on sekä teollisuus- että toimistotyöpaikkoja. Siellä on myös 3 419 asukasta (1.1.2005), enimmäkseen 1990-luvun lopulla rakennetuilla alueilla Strömbergintien ja ABB:n tehtaan ympäristössä sekä Pitäjänmäentien eteläpuolella osin Talin puolella entisen taimitarhan paikalla.
Tali käsittää lähinnä historiallisen Talin kartanon, jonka alueella sijaitsee vuonna 1932 perustettu Suomen vanhin Helsingin Golfiklubin pelikenttä. Alueella on myös Talin siirtolapuutarha (perustettu 1936) sekä urheiluhalleja, esimerkiksi Suomen ja Euroopan suurin tennishalli, Talin tenniskeskus, sekä keila-,  squash- ja jalkapallohallit. Vielä 1950-luvulla alueella toimi Talin laukkarata.
Kaupunginosajaon mukaan Pitäjänmäkeen kuuluvat edellä mainitut osa-alueet. Peruspiirijaossa Pitäjänmäen peruspiiriin luetaan myös Konala, joka on oma kaupunginosansa.
Aiheesta muualla

Kuvia tai muita tiedostoja aiheesta Pitäjänmäki Wikimedia Commonsissa
Pitäjänmäki-seuran ylläpitämä kaupunginosasivusto
Pitäjänmäki muistelee (Arkistoitu – Internet Archive)
Peter Collins

| Peter Collins |
| --- | --- |

Henkilötiedot
Koko nimi:  Peter John Collins
Syntynyt: 6. marraskuuta 1931 Kidderminster, Englanti, Iso-Britannia
Kuollut: 3. elokuuta 1958 (26 vuotta) Bonn, Nordrhein-Westfalen, Saksa
Kansalaisuus:   Yhdistynyt kuningaskunta
Formula 1 -ura
Aktiivivuodet:  1952-1958
Talli(t):  HWM, Vanwall, Maserati, Ferrari
Kilpailuja:  35 (32 starttia)
Maailman­mestaruuksia:  0
Voittoja:  3
Palkintosijoja:  9
Paalupaikkoja:  0
Nopeimpia kierroksia:  0
MM-pisteitä:  47
Ensimmäinen kilpailu:  Sveitsin Grand Prix 1952
Ensimmäinen voitto:  Belgian Grand Prix 1956
Viimeinen voitto:  Britannian Grand Prix 1958
Viimeinen kilpailu:  Saksan Grand Prix 1958
Peter John Collins (6. marraskuuta 1931 Kidderminster, Englanti, Iso-Britannia – 3. elokuuta 1958 Bonn, Nordrhein-Westfalen, Saksa) oli brittiläinen kilpa-autoilija ja Formula 1 -kuljettaja.